วิกิพีเดีย:เสนอชื่อเพื่อเป็นผู้ดูแล/ZeroSixTwo

เหตุผลในการเสนอ: เนื่องด้วยคุณ ZeroSixTwo มีผลงานในการจัดระเบียบบทความ/หมวดหมู่ต่าง ๆ จำนวนมาก เชื่อว่าหากคุณ ZeroSixTwo ได้เป็นผู้ดูแลระบบแล้วจะสามารถใช้เครื่องมือผู้ดูแลระบบในการจัดระเบียบบทความ/หมวดหมู่ ตลอดจนป้องกันการก่อกวนต่าง ๆ ได้เป็นอย่างดี
ทั้งนี้ คุณ ZeroSixTwo ปกติจะเข้ามาในช่วงวันเสาร์–อาทิตย์ ซึ่งผมมองว่าเป็นการดีที่จะมีผู้ดูแลระบบมาช่วยดูในช่วงดังกล่าวเพิ่ม เพราะมีผู้เข้ามาแก้ไข/ก่อกวนในวันหยุดมากกว่าวันธรรมดา รวมถึงบางที ผมไม่ได้ล็อกอินเข้ามาในช่วงเวลานั้น
ตลอดจนคุณ ZeroSixTwo มีความยินดีที่จะรับหน้าที่ผู้ดูแลระบบ โดยได้ตอบรับการทาบทามจากผมเป็นที่เรียบร้อยแล้วครับ --B20180 (คุย) 23:30, 13 กุมภาพันธ์ 2566 (+07)
(ข้อสังเกตเพิ่มเติม: มีการประกาศที่ มีเดียวิกิ:Sitenotice นอกจาก แม่แบบ:ประกาศ/หัวข้ออภิปราย ตามปกติ --Taweethaも (คุย) 10:19, 18 กุมภาพันธ์ 2566 (+07))

**คำถามต่อผู้รับการเสนอชื่อ**

**คำถามบังคับ**
ผู้รับการเสนอชื่อต้องตอบคำถามทุกข้อด้านล่าง ก่อนมีการถามคำถามเพิ่มเติม
# เมื่อได้รับเลือกเป็นผู้ดูแลระบบแล้ว คุณตั้งใจจะมีส่วนร่วมในด้านใดบ้าง
#: ถ้าได้รับเลือกแล้วก็จะสละเวลามาดูหน้าวิกิพีเดีย:แจ้งผู้ดูแลระบบเพื่อดูว่ามีประเด็นใดที่พอจะช่วยได้โดยไม่สร้างความเสียหายเพิ่มเติมเนื่องจากความอ่อนประสบการณ์ของตัวเอง แล้วก็ลบหน้าใน:หมวดหมู่:หน้าที่ถูกแจ้งลบที่ไม่ควรมีข้อโต้แย้ง เช่นหน้าเปลี่ยนทางที่เกิดจากการสะกดชื่อผิดแล้วย้ายไปหน้าที่ถูกต้อง หรือหน้าเปลี่ยนทางไปยังหมวดหมู่ที่เปลี่ยนชื่อเรียบร้อยแล้วซึ่งไม่จำเป็นต้องมีซ้ำซ้อนกันอีก ซึ่งหน้าดังกล่าวอาจสะสมเป็นจำนวนมากในกรณีที่ผู้ดูแลระบบท่านอื่น ๆ ไม่ว่างพร้อม ๆ กันค่ะ--ZeroSixTwo (อยู่ระหว่าง "ข้าม" ไปใช้ "ค่ะ" แทนนะคะ) (คุย) 20:27, 16 กุมภาพันธ์ 2566 (+07)
# คุณคิดว่าผลงานที่ดีที่สุดในวิกิพีเดียของคุณคืออะไร เพราะเหตุใด
#: บทความแปลรายชื่อหน่วยการบริหารประเทศเช่นเทศมณฑลของประเทศโรมาเนีย เทศมณฑลของประเทศโครเอเชีย เทศบาลของประเทศสโลวีเนีย เป็นต้นค่ะ การมีบทความลักษณะนี้ในวิกิพีเดียภาษาไทยเป็นสิ่งจำเป็นในกรณีที่ต้องแปลบทความเกี่ยวกับประเทศต่าง ๆ เพื่อให้ชื่อหน่วยการบริหารหรือชื่อประเภทของหน่วยการบริหารเป็นมาตรฐานเดียวกันหมด ไม่เกิดปัญหาลักลั่นว่าหน้านี้แปลว่า "เทศมณฑล" อีกหน้าเรียกว่า "มณฑล" อีกหน้าเรียกว่า "จังหวัด" ทั้งที่เป็นหน่วยเดียวกัน--ZeroSixTwo (อยู่ระหว่าง "ข้าม" ไปใช้ "ค่ะ" แทนนะคะ) (คุย) 20:27, 16 กุมภาพันธ์ 2566 (+07)
# ในอดีต คุณเคยพิพาทกับผู้ใช้คนอื่นจนคุณรู้สึกเครียดหรือไม่ คุณมีวิธีรับมืออย่างไร และคิดว่าจะรับมือกับการพิพาทในอนาคตอย่างไร
#: เท่าที่จำได้ไม่เคยนะคะ อย่างมากที่สุดที่พอจะเรียกว่า "ขัดแย้ง" ได้ก็คือถูกตักเตือน ซึ่งก็ยอมรับข้อผิดพลาดโดยไม่มีปัญหาอะไร อย่างไรก็ตาม ในอนาคตถ้ามีการพิพาทกับผู้ใช้อื่นก็อาจจะต้องลองถอยตัวเองมาทำความเข้าใจกับสิ่งที่ผู้ใช้ต้องการดูก่อน และพยายามอธิบายเท่าที่ทำได้ว่าทำไมผู้ใช้ดังกล่าวจึงทำสิ่งที่ต้องการไม่ได้--ZeroSixTwo (อยู่ระหว่าง "ข้าม" ไปใช้ "ค่ะ" แทนนะคะ) (คุย) 20:27, 16 กุมภาพันธ์ 2566 (+07)
# คุณคิดว่าการบล็อกผู้ใช้กับการล็อกบทความมีวัตถุประสงค์อย่างไร
#: การบล็อกผู้ใช้คือการป้องกันความเสียหายที่อาจเกิดขึ้นจากการกระทำของผู้ใช้รายดังกล่าว เช่น การก่อกวนต่อเนื่อง การแก้ไขที่ทำให้เสียระบบ เป็นต้น ส่วนการล็อกบทความคือการป้องกันความเสียหายที่อาจเกิดขึ้นต่อบทความดังกล่าว เช่น การก่อกวนต่อเนื่อง สงครามแก้ไข เป็นต้นค่ะ--ZeroSixTwo (อยู่ระหว่าง "ข้าม" ไปใช้ "ค่ะ" แทนนะคะ) (คุย) 20:27, 16 กุมภาพันธ์ 2566 (+07)

**คำถามเพิ่มเติม**
คำถามเพิ่มเติมจากชุมชน
# อยากให้ช่วยให้ความเห็นใน วิกิพีเดีย:สภากาแฟ/อภิปราย/เสนอแก้ไขนโยบายบอตเกี่ยวกับการแก้ไขด้วยเครื่องมืออัตโนมัติ ด้วยครับ --Taweethaも (คุย) 11:01, 15 กุมภาพันธ์ 2566 (+07)
#: เพิ่มความเห็นเรียบร้อยค่ะ--ZeroSixTwo (อยู่ระหว่าง "ข้าม" ไปใช้ "ค่ะ" แทนนะคะ) (คุย) 20:27, 16 กุมภาพันธ์ 2566 (+07)
# คุณคาดว่าคุณจะสามารถปฏิบัติหน้าที่ผู้ดูแลระบบได้ในช่วงเวลาใดบ้างครับ --Timekeepertmk (คุย) 20:08, 18 กุมภาพันธ์ 2566 (+07)
#: คาดว่าคงเป็นช่วงวันเสาร์-อาทิตย์ค่ะ เพราะในชีวิตจริงทำงานวันธรรมดาและไม่ค่อยได้มีเวลาเปิดคอมพิวเตอร์--ZeroSixTwo (อยู่ระหว่าง "ข้าม" ไปใช้ "ค่ะ" แทนนะคะ) (คุย) 21:01, 19 กุมภาพันธ์ 2566 (+07)
# คุณคิดว่าปัญหาสำคัญที่สุดของวิกิพีเดียภาคภาษาไทยคืออะไร และมีแนวคิดในการจัดการปัญหาที่ว่านั้นอย่างไรครับ --Timekeepertmk (คุย) 20:08, 18 กุมภาพันธ์ 2566 (+07)
#: ปัญหาที่สำคัญที่สุดน่าจะเป็นการไม่ใส่แหล่งอ้างอิงแหล่งที่มาข้อมูลค่ะ ซึ่งปัญหานี้ไม่ได้จำกัดแค่ในวิกิพีเดียไทยหากแต่เป็นปัญหาในสังคมอินเทอร์เน็ตไทยโดยรวม เท่าที่ประสบมาสังคมอินเทอร์เน็ตไทยในยุคต้น ๆ ก็คัดลอกเนื้อหาจากตรงนั้นตรงนี้ไป อยากจะทำรายงานไปส่งครูก็เข้ากูเกิลแล้วก็ค้นหา คัดลอก วาง ใส่บรรณานุกรมว่า google.com แล้วก็จบ แม้กระทั่งในยุคหลัง ๆ ที่มีเพจสาระความรู้มากมายบนเฟซบุ๊ก (ซึ่งถ้าให้เดาก็น่าจะเป็นแหล่งหลักที่เด็กสมัยนี้ค้นหาความรู้) เพจลักษณะนั้นก็มักจะใช้ตัวเจ้าของเพจเอง ใช้เนื้อหาที่ตัวเจ้าของเพจเรียนในชั้นเรียน หรือใช้ประสบการณ์การทำงานของตัวเจ้าของเพจเองเป็นแหล่งอ้างอิงมากกว่าที่จะใช้แหล่งข้อมูลอื่นเพิ่มเติม แนวคิดของการ "ใส่แหล่งอ้างอิงว่าเอามาจากไหน" ยังไม่ค่อยแพร่หลายนอกแวดวงวิชาการเท่าไร
#: ส่วนในแง่แนวคิดในการจัดการปัญหา คิดว่าในฐานะผู้ดูแลระบบคงทำได้มากที่สุดก็คือแจ้งต่อตัวผู้ใช้ (ถ้าเขามีข้อสงสัย) ให้เข้าใจว่าถ้าเป็นข้อเท็จจริงที่ใครก็ตามสามารถโต้แย้งหรือคัดค้านได้ก็ต้องใส่แหล่งอ้างอิงที่เชื่อถือได้สนับสนุน ถ้าเป็นข้อเท็จจริงที่ทุกคนหรือเกือบทุกคนยอมรับว่าเป็นจริงก็ไม่จำเป็นต้องใส่แหล่งอ้างอิง และถ้าเป็นความคิดเห็นของตัวผู้ใช้เองก็อย่าเขียนลงไปเลย--ZeroSixTwo (อยู่ระหว่าง "ข้าม" ไปใช้ "ค่ะ" แทนนะคะ) (คุย) 21:01, 19 กุมภาพันธ์ 2566 (+07)
# เมื่อเทียบกับวิกิพีเดียในภาษาอื่นแล้ว คุณคิดว่าวิกิพีเดียภาคภาษาไทยอยู่ในจุดใดในเวทีระหว่างประเทศครับ? --Tvcccp  (cn:Yesona)  (Talk)  21:07, 18 กุมภาพันธ์ 2566 (+07)
#: ถ้ามองแบบหยาบ ๆ ก็คงใช้คำว่า "กลางตาราง" อ่าค่ะ ไม่ได้ดีเลิศถึงขั้นเทียบเท่าวิกิพีเดียภาษาอังกฤษ แต่ก็ยังมีเนื้อหามากพอสมควรไม่เหมือนวิกิพีเดียภาษาอื่น ๆ ที่มีแค่ไม่กี่พันหน้า แต่คงลงรายละเอียดลึกไปกว่านี้ไม่ได้เพราะยังไม่มีประสบการณ์กับวิกิพีเดียภาษาอื่น (นอกเหนือจากอังกฤษ) มากพอที่จะเปรียบเทียบได้ค่ะ--ZeroSixTwo (อยู่ระหว่าง "ข้าม" ไปใช้ "ค่ะ" แทนนะคะ) (คุย) 21:01, 19 กุมภาพันธ์ 2566 (+07)
# ไม่ทราบว่าคุณต้องการสิทธิผู้ดูแลระบบอินเตอร์เฟซเพิ่มเติมด้วยหรือไม่ครับ --Lookruk 💬 (พูดคุย) 06:43, 22 กุมภาพันธ์ 2566 (+07)
#: คงต้องขอปฏิเสธค่ะ เท่าที่อ่านดูในหน้าวิกิพีเดีย:ผู้ดูแลระบบอินเตอร์เฟซแล้ว การเป็นผู้ดูแลระบบอินเตอร์เฟซจำเป็นต้องอาศัยความรู้เกี่ยวกับ CSS/JS ซึ่งส่วนนี้ไม่ค่อยชำนาญเท่าไร ค่อนไปทางมือใหม่เลยมากกว่าค่ะ--ZeroSixTwo (อยู่ระหว่าง "ข้าม" ไปใช้ "ค่ะ" แทนนะคะ) (คุย) 19:10, 25 กุมภาพันธ์ 2566 (+07)

**สนับสนุน**
#  ผมไม่คิดว่าชุมชนอยู่ในบริบทที่จะเลือกเฟ้นอาสาสมัครที่สมบูรณ์แบบแต่ต้นมาทำงานตรงนี้ หากมีศักยภาพที่จะพัฒนา มีความตั้งใจและอุดมการณ์ก็เพียงพอแล้ว --Taweethaも (คุย) 10:48, 15 กุมภาพันธ์ 2566 (+07)
#  มีเพิ่มสักคนคงไม่เสียหายอะไร --Lookruk 💬 (พูดคุย) 19:38, 17 กุมภาพันธ์ 2566 (+07)
#  อยากให้มีแอดมินมาช่วยกันดูแลงานค้าง แต่ก็อยากให้มีส่วนร่วมในชุมชนมากขึ้นด้วยนะครับ Azoma  
พูดคุย 09:39, 18 กุมภาพันธ์ 2566 (+07)
#  --Mr.CN (คุย) 09:43, 18 กุมภาพันธ์ 2566 (+07)
#  --MinarinUser talk:Ekminarin|talk 15:03, 18 กุมภาพันธ์ 2566 (+07)
#  --Siam2019 (คุย) 18:00, 18 กุมภาพันธ์ 2566 (+07)
#  --𝑩𝒆𝒄𝒌𝑵𝒐𝑫𝒂 (คุย) 19:47, 18 กุมภาพันธ์ 2566 (+07)
#  --Black.kaiser.55 (คุย) 20:58, 18 กุมภาพันธ์ 2566 (+07)
#  --Thas (คุย) 21:21, 18 กุมภาพันธ์ 2566 (+07)
#  --Adrich (คุย) 01:13, 20 กุมภาพันธ์ 2566 (+07)
#  –– MayThe2nd (คุย) 02:38, 21 กุมภาพันธ์ 2566 (+07)
#  --Ponpan (คุย) 20:06, 22 กุมภาพันธ์ 2566 (+07)
#  --ร้อยตรี โชคดี (คุย) 13:15, 23 กุมภาพันธ์ 2566 (+07)
#  เค้าเป็นคนละเอียดมากครับ แยกแยะคัดกรองหมวดหมู่ได้ดี --Patcha007 (คุย) 18:17, 28 กุมภาพันธ์ 2566 (+07)
#  และคาดหวังว่าคุณ ZeroSixTwo จะมีส่วนร่วมกับชุมชนมากขึ้นเมื่อได้รับหน้าที่ครับ --Timekeepertmk (คุย) 21:14, 28 กุมภาพันธ์ 2566 (+07)

**เป็นกลาง**
#  --奥虎 ボンド 11:31, 22 กุมภาพันธ์ 2566 (+07)
#  --Tvcccp  (cn:Yesona)  (Talk)  10:25, 27 กุมภาพันธ์ 2566 (+07)

**คัดค้าน**
#  ผมมองว่าการจัดการหมวดหมู่ไม่มีความจำเป็นต้องอาศัยเครื่องมือผู้ดูแลระบบ และปัจจุบันไม่แน่ใจว่าผู้ใช้จะทราบหรือไม่ การใช้เครื่องมือแก้ไขของผู้ใช้ในช่วงระยะเวลาไล่เลี่ยกันมากเป็นการทำให้หน้าปรับปรุงล่าสุดมีแต่การแก้ไขทำนองดังกล่าว ซึ่งไม่สามารถ filter ออกได้โดยง่าย ผมเข้าใจว่าผู้ดูแลระบบควร mindful ถึงผลกระทบและการกระทำของตนเอง และสามารถ justify การกระทำดังกล่าวนั้นได้ แต่เนื่องจากยังไม่เห็นความเด่นชัดในส่วนนี้ จึงไม่สามารถออกเสียงลงคะแนนเห็นด้วยหรือเป็นกลางได้ --Harley Hartwell (คุย) (for G(x)) 00:49, 14 กุมภาพันธ์ 2566 (+07)
#* เข้าใจข้อห่วงใยข้างต้นนะครับ อนึ่ง เงื่อนไข วิกิพีเดีย:เสนอชื่อเพื่อเป็นผู้ดูแล ในปัจจุบันมีที่มาที่วิกิพีเดียภาษาไทยอยากจะเข้มงวดมากกว่าวิกิพีเดียภาษาอังกฤษ :en:Wikipedia:Requests_for_adminship  อาจถึงเวลาที่จะปรับปรุงแก้ไขแล้วก็ได้ ให้พ้นการเสนอชื่อนี้ไปก่อนแล้วเชิญทุกคนมาอภิปรายอีกครั้งในหน้าใหม่ --Taweethaも (คุย) 10:15, 23 กุมภาพันธ์ 2566 (+07)
#** ผมไม่ได้คัดค้านในส่วนของเงื่อนไขของ RFA ครับ แต่ที่ผมคัดค้านเป็นเพราะว่าผมยังไม่เห็นความเด่นชัดของผู้ใช้ว่าจะสามารถ Mindful กับการกระทำและสามารถให้เหตุผลที่เหมาะสมรองรับการกระทำดังกล่าวได้หรือไม่ ประเด็นเรื่อง HotCat ในความเป็นจริงที่ก่อนหน้านี้ไม่เคยมีการพูดคุยกันขึ้นมาก่อนเป็นเพราะว่าการแก้ไขอยู่ในระดับที่สามารถยอมรับได้และถือเป็นการแก้ไขแบบครั้งเดียวจบ จึงไม่เกิดการรบกวนหน้าปรับปรุงล่าสุดจนเกินไปนัก แต่การที่ผู้ใช้นี้ใช้ Script บ่อยครั้งขึ้น (ซึ่งไม่ได้หมายความว่าเป็นเรื่องไม่ดี เพราะหลายครั้งเป็นการแก้ทับศัพท์ แก้การจัดหมวดหมู่ให้เฉพาะเจาะจงมากขึ้น) โดยที่มิได้พิจารณาเรื่องการใช้บอตเพื่อไม่ให้การแก้ไขรบกวนหน้าปรับปรุงล่าสุด ทั้ง ๆ ที่ผู้ใช้มีประสบการณ์เพียงพอและคาดหวังได้ว่าควรจะต้องทราบถึงนโยบายบอตและการใช้งาน Script เพื่อทำการแก้ไขเป็นจำนวนมากในเวลาไล่เลี่ยกันได้ จึงทำให้ผมเห็นว่าผู้ใช้ยังอาจไม่ได้ทราบถึงผลกระทบที่เพียงพอและมีเหตุผลรองรับ และยังไม่อาจสนับสนุนได้เต็มที่ครับ ทั้งนี้ผมเข้าใจว่าผมอาจมีความคาดหวังต่อผู้ที่จะเป็นผู้ดูแลระบบมากเกินกว่าที่ได้แสดงออกในหน้า RFA แต่ผมคิดว่าตำแหน่งนี้ต้องมีความเข้าใจและความรับผิดชอบในระดับหนึ่งครับ --Harley Hartwell (คุย) 16:27, 23 กุมภาพันธ์ 2566 (+07)

**ความเห็นอื่น**
# ขณะนี้เสนอชื่อครบ 2 สัปดาห์แล้ว
::: ผลการลงคะแนน (15/2/1)
:: B20180 ขอให้พิจารณาเพิ่มสิทธิผู้ดูแลระบบ และให้นำกลุ่มผู้ตรวจตราออกเนื่องจากซ้ำซ้อนกันครับ --Lookruk 💬 (พูดคุย) 06:25, 27 กุมภาพันธ์ 2566 (+07)
::: เนื่องด้วยผมเป็นผู้ทาบทามคุณ ZeroSixTwo รับการเสนอชื่อ จึงขอให้คุณ Lerdsuwa หรือคุณ Sry85 ได้พิจารณาแต่งตั้งแทนดีกว่าครับ เพราะจะได้ไม่เป็นการชงกินกันเองระหว่างผมกับผู้รับการทาบทาม
:::หมายเหตุ: คุณ ZeroSixTwo มีความประสงค์รับสิทธิ์ผู้ดูแลระบบเพียงอย่างเดียว โดยไม่ขอรับสิทธิ์ผู้ดูแลระบบอินเตอร์เฟซ ขอบคุณครับ --B20180 (คุย) 13:16, 27 กุมภาพันธ์ 2566 (+07)